ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                                                   Na rokovanie vlády SR
                                                                                                                   Dňa  7. júna 2006
                                                                                                                   K materiálu č.       /2006
                                                                                                                   K bodu č. 

S T A N O V I S K O
k návrh na uzavretie Mnohostrannej dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom jeho členskými štátmi, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho leteckého priestoru (ECAA)

I

     Návrh na uzavretie Mnohostrannej dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom jeho členskými štátmi, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho leteckého priestoru (ECAA) predkladá na rokovanie vlády minister dopravy, pôšt a telekomunikácií Slovenskej republiky Pavol Prokopovič v novom znení.

II

       Cieľom predkladanej dohody je vytvorenie spoločného európskeho leteckého priestoru, založeného na voľnom prístupe na trh, slobode podnikania, rovnocenných podmienkach pre hospodársku súťaž a spoločných pravidlách v oblasti bezpečnosti, bezpečnostnej ochrany, riadenia letovej prevádzky a sociálnych vecí a životného prostredia.

III

     Dohoda je multilaterálnou medzinárodnou zmluvou prezidentskej povahy. Je medzinárodnou hospodárskou zmluvou všeobecnej povahy a medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb  a podľa čl. 7 ods. 4 ústavy sa pred jej ratifikáciou vyžaduje súhlas Národnej rady Slovenskej republiky. Zároveň je zmluvou, na ktorej vykonanie nie je potrebný zákon a podľa čl. 7 ods. 5 ústavy má prednosť pred zákonmi.

      Legislatívna rada vlády Slovenskej republiky prerokovala predložený návrh na svojom rokovaní dňa 6. júna  2006 a  odporučila ho vláde Slovenskej republiky s jedenástimi pripomienkami schváliť.

IV

      Sekcia vládnej legislatívy Úradu vlády Slovenskej republiky konštatuje, že všetky pripomienky legislatívnej rady boli do predloženého materiálu zapracované a odporúča vláde Slovenskej republiky návrh na uzavretie Mnohostrannej dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom jeho členskými štátmi, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho leteckého priestoru (ECAA) v predloženom znení schváliť.

V Bratislave 6. júna 2006
Vypracoval: Pavel  K a n k a

                                                                                  Štefan  G r m a n
                                                                                  generálny riaditeľ
                                                                             sekcie vládnej legislatívy